गुवाहाटी / गोदान दिल्ली , सेप्तेम्बर 20 : हादोरसा NRC कर्दिनेटर प्रटिक हाजेलानि बिदिन्थि हरनाय बादियै मोन 10 फोरमान बिलाइफोऱखौ लानानै मुं थिसन फिन्नाय आरो अजद होनायनि खामानिफोरखौ सेप्तेम्बर दाननि 25 अक्तनिफ्राय NRC बिबानगिरिफोरखौ जौसिन बिजिरसालिआ बिथोन हरबाय । गुदि बिजिरसालिआबो NRC नि मुं थिसन फिन्नाय आरो अजद होनाय खामानिफोरखौ मावफुंनानै 60 साननि गेजेराव फोजोबनो बिबानगिरिफोरखौ बिथोन हरबावो । NRC नि केसखौ लानानै जौसिन बिजिरसालिनि बिजिरगिरि रन्जन गगय आरो रहिन्थन फालि नारिम बिथांमोनहा खोनासंहोनायनि गेजेरजों बुङोदि , बिजिरसालिनि बिथांनि बेन्सआ प्रटिक हाजेला होनाय मोन 5 फोरमान बिलाइखौ गुबैयै नोजोर होगोन । जौसिन बिजिरसालिआ प्रटिक हाजेला बिथांनो खोथा होबावोदि , जाहाटे NRC केसनि सोमोन्दै हादोरसानि Executive , Legislative आरो Judicial Authority फोरनो जाहाथे खोथाफोरखौ फोरमाया । बे केसखौ लानानै बिजिरसालिआ 23 अक्तबराव 2018 आव खोनासंहोनो सम थि खालामबावो । NRCनि थाखाय गुबै मोन 5 फोरमान बिलाइफोरा जाबाय फारियै - 1.1951 माइथायनि NRC आव मुं थानाय , 2.24 मार्च 1971 माइथायसिम भट सोगिरि फारिलाइयाव मुं थानाय , 3 . नोगोरारि फोरमान बिलाइ आरो रिपुजि रेजिस्तार खालामनाय फोरमान बिलाइ , 4.1971 माइथायनि सिगां जायकिजाया फोरमान बिलाइ नाथाय गुबैयै ट्रिपुरा हादोरसाजों दिहुन जानाय आरो 5 . रेसन कार्द । 
NRC आव मुं थिसन फिन्नाय आरो अजद होनाया 25 सेप्तेम्बरनिफ्राय जागायगोन